നിപ: മൃഗങ്ങളില് നിന്ന് ശേഖരിച്ച സാംപിളുകള് നെഗറ്റീവ് കോഴിക്കോട്: ഇരുപത് പേരുടെ നിപ പരിശോധാന ഫലം കൂടി നെഗറ്റീവ്. എന്ഐവി പുനെയില് രണ്ടെണ്ണവും കോഴിക്കോട് മെഡിക്കല് കോളെജില് 18 സാംപിളുകളുമാണ് പരിശോധിച്ചത്. ഇതിന്റെ ഫലമാണ് ഇപ്പോള് നെഗറ്റീവായിരിക്കുന്നത്. അതോടൊപ്പം ചാത്തമംഗലത്ത് നിന്ന് ശേഖരിച്ച മൃഗങ്ങളുടെ സാംപിളുകളും നെഗറ്റീവായി. ഇവിടെ നിന്ന് ശേഖരിച്ച വവ്വാലുകള്, ആടുകള് എന്നിവയുടെ സാംപിളുകളാണ് നെഗറ്റീവായത്. ആകെ നെഗറ്റീവായവരുടെ എണ്ണം 108 ആയി. അടുത്തിടപഴകിയ ആരോഗ്യ പ്രവര്ത്തകര്, കുടുംബാംഗങ്ങള് എന്നിവര്ക്കാര്ക്കും രോഗമില്ല എന്നാണ് റിപ്പോര്ട്ട്. നിപ ബാധിച്ച് കുട്ടി മരിച്ചതിന് പിന്നാലെയാണ് മൃഗസംരക്ഷണ വകുപ്പ് പ്രദേശത്ത് നിന്ന് ആടുകളുടേയും വവ്വാലുകളുടേയും സാംപിളുകള് ശേഖരിച്ചത്. 26 ആടുകള്, അഞ്ച് വവ്വാലുകള് എന്നിവയുടെ സാംപിളുകളാണ് പരിശോധനയ്ക്കായി അയച്ചത്. ചത്തു കിടന്ന വവ്വാലുകളുടെ സാംപിളുകളും നെഗറ്റീവാണ്.